Volvo Personvagnar

**Volvo Personvagnar AB** (engelsk markedsnavn **Volvo Cars**) er en svensk bilprodusent, grunnlagt i Göteborg i 1927. Siden 2010 har den kinesiske bilprodusenten Geely vært hovedaksjonær i selskapet. Volvo produserer SUV-er, stasjonsvogner og sedaner.

Volvo Personvagnar var en gren av AB Volvo fra 1927 til 1999, da personbilsdivisjonen ble utskilt som et eget aksjebolag og solgt til Ford i 1999. I 2010 ble selskapet solgt videre til Geely.

Volvo Personvagnar AB hadde ved utgangen av 2014 over  ansatte, og de solgte  biler i 2014.

## Historie
Navnet Volvo er latin og betyr «jeg ruller». Svenska Kullagerfabriken (SKF) dannet et datterselskap i 1915 som het Volvo. Varenavnet Volvo ble brukt som et varemerke på et sporhjullager. Navnet Volvo forsvant på hjullager trolig allerede i 1919.

25. juli 1924 fattet Assar Gabrielsson og Gustav Larson beslutningen å utvikle en «svensk bil laget av svensk stål». Den første bilen, offisielt kjent som Volvo ÖV4 og med klengenavnet «Jakob», forlot verkstedet den 14. april 1927, og med det var Volvo født. Den overbygde PV4 oppsto det samme året, og den første eksporten startet i 1928.

«Biler kjøres av mennesker. Derfor er sikkerhet det grunnleggende i alt vi gjør hos Volvo.» Ordene tilhører Assar Gabrielsson og Gustav Larson, Volvos grunnleggere som allerede i 1927 ga løftet om å sette sikkerhet til mennesket først. Volvo introduserte i 1944 sikkerhetsbur og laminert frontrute som sikkerhetstiltak. På 1950-tallet tok Volvo i bruk defroster og vindusspyler for frontruten. I 1959 ble trepunkts sikkerhetsbelte standard. I 1970 opprettet Volvo sin egen undersøkelseskommisjon som undersøkte alvorlige ulykker der Volvo-biler var innblandet.

Etter mer enn 70 år har både verden og bilene forandret seg dramatisk, men grunnleggernes kjerneverdier står ved lag: sikkerhet, kvalitet og miljø.

På 1970-tallet foreslo svenske myndigheter at Norge skulle bli deleier i Volvo, mot at Sverige ble deleier av de norske oljeressursene. Den såkalte Volvo-avtalen ble undertegnet, men motstanden hos sentrale krefter både i Norge og Sverige var for stor til at den ble en realitet. Sett fra norsk side kan man i dag med tilfredshet glede seg over at avtalen ikke ble en realitet. Den globale etterspørselen etter olje er som kjent større enn etterspørselen etter Volvo, som i dag er kinesiskeid.

I 1998 ble personbildivisjonen i Volvo-konsernet kjøpt av Ford Motor Company. Denne transaksjonen medførte at Volvo-konsernet ble splittet. Volvo Cars inngikk i Fords PAG-gruppe, Premium Automotive Group, sammen med Aston Martin, Jaguar, Lincoln og Land Rover. Men Volvos øvrige divisjoner med lastebiler, busser, anleggsmaskiner og båtmotorer eies fremdeles av det børsnoterte konsernet AB Volvo

I mars 2010 inngikk Ford en avtale om å selge Volvo Cars til det kinesiske selskapet Geely Automobile.

Volvo er nå et aksjeselskap som har hovedkontor i Goteborg i Sverige. De har bilproduksjon i Gøteborg, Gent i Belgia, og Chongqing, Chengdu og Daqing i Kina. De har dessuten en monteringsfabrikk i Kuala Lumpur i Malaysia, og produserer bildeler i Skövde (motorer), Floby og Olofström.

## Modeller
### Aktuelle modell segmenter
Volvo benytter engelske betegnelser for å forklare modellbetegnelsene sine (produktutvalg)

: **C** = Carisma (ikke cabriolet eller coupé som det ofte blir forvekslet med)
: **S** = Sedan
: **V** = Versatility (allsidig) – stasjonsvogn
: **XC** = *Cross(X) Country* – SUV og CUV
: **CC** = Cross Country – høye S-/V-modeller

### Nåværende modeller (pr. 2026)
* Volvo XC60 2008–
* Volvo XC90 2012– 
* Volvo S90/V90 2016–
* Volvo XC40, C40 og EC40 2017–
* Volvo S60 og V60 2010–
* Volvo EX30 2023–
* Volvo EX90 2025–
* Volvo EX60 2026–
### Tidligere modeller
* ÖV 4, ("Jakob") (1927&ndash;1929)
* PV651 (1929&ndash;1937)
* TR671 (1930&ndash;1937)
* PV36 (1935&ndash;1936)
* PV51 (1936&ndash;1945)
* PV800 (1938&ndash;1958)
* PV60 (1946&ndash;1950)
* PV 444 (1946&ndash;1958)
* Duett (1949&ndash;1969)
* P1900 (1956&ndash;1957)
* Amazon (1956&ndash;1970)
* PV 544 (1958&ndash;1965)
* P1800 (1961&ndash;1973)
* 142/144/145 (1966&ndash;1974)
* 164 (1968&ndash;1975)
* 240 (242/244/245) (1974&ndash;1994)
* 260 (262/264/265) (1975&ndash;1985)
* 66 (1975&ndash;1980)
* 340 (343/345) (1976&ndash;1991)
* 360 (1982&ndash;1991)
* 440 (1987&ndash;1998)
* 460 (1987&ndash;1998)
* 480 (1986&ndash;1995)
* 760 (1982&ndash;1990)
* 740 (1984&ndash;1992)
* 780 (1987&ndash;1990)
* 850 (1991&ndash;1996)
* 940 (1990&ndash;1998)
* 960 (1990&ndash;1998)
* S40 (1996&ndash;2012)
* V40 (1996&ndash;2003)
* C70 (1996&ndash;2013)
* S70 (1996&ndash;2003)
* V70 (1997&ndash;2016)
* V70XC (1998&ndash;2000)
* S80 (1998&ndash;2016)
* S60 (2000&ndash;2009)
* XC70 (2000&ndash;2016)
* V50 (2003&ndash;2012)
* C30 (2006&ndash;2012)

## Volvo og trafikksikkerhet
Volvo har som visjon at ingen skal omkomme eller bli livstruende skadet i en Volvo produsert i 2020 eller senere. Ett av Volvos fokus er altså tryggheten i trafikken. Volvo arbeider for at deres kjøretøy og biler skal være trygge for både fører og passasjerer.


Volvo ÖV4 1927.jpg|1927 forlot den første serieproduserte personbilen Volvos bilfabrikk i Lundby på Hisingen i Göteborg. Bilen kostet 4 800 Svenske kroner og hadde en topphastighet på 90 km/t.
Volvofront.jpg|Helmer MasOlle utformet Volvo–emblemet
Volvo PV 832 1950.jpg|Volvo PV800
Venus Bilo i Idrottsbladet.jpg|Venus Bilo
Volvo PV 544 (2017-07-02 Sp).JPG|Volvo PV
Volvo (1242058470).jpg|Volvo P1800
Volvo XC90 registered July 2019 1969cc.jpg|Volvo XC90


## Referanser



## Eksterne lenker
*